

**Република Србија**

**МИНИСТАРСТВО ПРОСВЕТЕ,**

**НАУКЕ И ТЕХНОЛОШКОГ РАЗВОЈА**

Број: 111-00-00146/2019-07

Датум: 21.6.2019. године

Б е о г р а д

Немањина 22-26

ма

На основу члана 157. ст. 6‒7. Закона о основама система образовања и васпитања („Службени гласник РС“, 88/2017, 27/2018, 27/2018 (II) - др. закон и 10/2019) и Упутства о остваривању образовно-васпитног рада у иностранству број: 610-00-00077/2/2014-06 од 25.5.2015. године,

Министарство просвете, науке и технолошког развоја Републике Србије

**расписује**

**КОНКУРС**

**за избор хонорарних наставника**

**за остваривање образовно-васпитног рада на српском језику у иностранству**

**I.** Кандидат, који жели да конкурише за рад на месту хонорарног наставника у образовно-васпитном раду на српском језику у иностранству, мора да испуњава следеће услове:

1) да има место боравка у земљи у којој се изводи образовно-васпитни рад;

2) да поседује основно знање за рад на рачунару;

3) да зна један страни језик или језик стране државе у којој се ангажује,

на нивоу Б1 Заједничког европског језичког оквира;

4) да испуњава услове прописане законом и правилником којим се прописује степен и врста образовања наставника и стручног сарадника у основној школи за извођење наставе, и то за:

‒ наставника разредне наставе;

‒ наставника српског језика и књижевности;

‒ наставника страног језика и књижевности.

**II.** Конкурс се расписује за ангажовање наставника у следећим државама:

‒ Република Грчка (Крит ‒ један наставник);

‒ Краљевина Норвешка (Осло – један наставник).

**III.** Кандидати који конкуришу обавезни су да уз своје пријаве доставе:

1) пријаву;

2) радну биографију;

3) документацију којом се доказује испуњеност услова Конкурса из тачке I (копије докумената **морају бити оверене**);

4) контакт податке (адреса и место боравка, контакт телефон и адресу електронске поште).

**IV.** Заинтересовани кандидати обавезни су да пријаву и потребну документацију доставе надлежном дипломатско-конзуларном представништву **до 12. јула 2019. године.**

**V.** Рок да надлежно дипломатско-конзуларно представништву достави Министарству просвете, науке и технолошког развоја документацију пријављених кандидата је **26. јул 2019. године.**

**VI.** Пријаве и приложена документација се **не враћају**.

**VII.** Непотпуне и неблаговремене пријаве **неће бити разматране.**

**VIII.** По истеку рока за доставу пријава, на основу пристигле конкурсне документације, биће сачињен ужи избор кандидата.

**IX.** На основу предлога Комисије за избор наставника, коначну одлуку о избору хонорарних наставника који ће остваривати образовно-васпитни рад на српском језику у иностранству у школској 2019/2020. години, доноси министар просвете, науке и технолошког развоја.

|  |  |
| --- | --- |
|  |  |
|  |  |
|  |  |
|  |  |
|  | **МИНИСТАР** |
|  |  |
|  | **Младен Шарчевић, с.р.** |
|  |  |
|  |  |
|  |  |
|  |  |